Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 833/11/2202	Galanta, 22.5.2012
EEČ : 2-17-115-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Galanta
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: Materská škola XXXXX, IČO: 37842757 
c.	Suma odovzdaná štátu na peňažnú pomoc obetiam trestnej činnosti: 100,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-XXXXX

Skutková veta: 
obvinený XXXXX vyhlásil, že spáchal skutok na tom skutkovom základe, že dňa 15. 08. 2011 v čase o 18:05 h, po ceste I/75 v smere od kúpaliska Vincov Les na Galantu riadil osobné	motorové vozidlo značky Ford Focus, EČ: XXXXX pričom sa dostatočne nevenoval vedeniu vozidla a situácii v cestnej premávke, následkom čoho vytvoril náhlu prekážku motocyklistovi XXXXX, ktorý jazdil na svojom motocykli zn. Suzuki, EČ: XXXXX od Sládkovičova na Galantu, po náraze poškodený utrpel otvorenú zlomeninu ľavej ruky, početné tržné rany na ľavej ruke, tržnú ranu ľavého predkolenia a odreniny ľavého kolena s dobu liečenia a práceneschopnosti v trvaní 1 mesiaca, obvinený svojim konaním porušil ustanovenie § 4 ods. 1 písm. c), § 20 ods. 1 zákona č. 8/2009 Z. z. o cestnej premávke. 

Odôvodnenie: 
Uznesením povereného príslušníka Okresného dopravného inšpektorátu XXXXX sp. zn. ORP-XXXXX zo dňa 21. 11. 2011 bolo podľa § 206 ods. 1 Tr. por. vznesené obvinenie XXXXX pre prečin ublíženie na zdraví podľa § 158 Tr. zák. na tom skutkovom základe tak, ako je to uvedené vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu 5 rokov, stanovenú v ustanovení § 220  odsek 1  Trestného poriadku.

Podľa § 158 Tr. zák. prečinu ublíženie na zdraví sa dopustí ten, kto inému z nedbanlivosti ublíži na zdraví tým, že poruší dôležitú povinnosť uloženú mu podľa zákona, pričom za tento prečin sa potrestá odňatím slobody až na jeden rok. 

Ďalšou podmienkou na rozhodnutie o schválení zmieru je aktivita obvineného smerujúca k náhrade škody spôsobenej prečinom, pričom ustanovenie § 220 ods. 1           písm. b) Trestného poriadku vymedzuje tri možnosti, ktorými môže obvinený riešiť otázku náhrady škody, ktoré sú uvedené alternatívne, žiadna z nich sa neuprednostňuje. Oznámenie dopravnej nehody ako poistnej udalosti príslušnej poisťovni a poskytnutie ďalšej potrebnej súčinnosti obvineným možno považovať za iné opatrenie na náhradu škody tak, ako to vyžaduje ustanovenie § 220 ods. 1 písm. b) Trestného poriadku. Táto podmienka bola splnená, pretože obvinený nahlásil poistnú udalosť spoločnosti Komunálna poisťovňa, a. s.. Obvinený dňa 08. 02. 2012 poskytol poškodenému XXXXX  finančné plnenie 300,- Eur ako opatrenie na náhradu škody. 

Obvinený nemá záznam v registri trestov ani v evidencii priestupkov, z miesta bydliska nie je bližšie hodnotený. V evidenčnej karte vodiča nemá záznam. Zo strany jeho zamestnávateľa je kladne hodnotený.  

Obvinený a poškodený so schválením zmieru vyslovili súhlas a zároveň uviedli, že zmier uzavreli dobrovoľne. Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný. Dňa 28. 03. 2012 zložil na účet Krajskej prokuratúry Trnavs peňažnú sumu vo výške 200,- Eur, z toho 50 % sumy vo výške 100,- Eur je určených na všeobecne prospešné účely, a to pre XXXXX XXXXX  

Obvinený a poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, na jeho osobné a majetkové pomery som dospel k záveru, že takýto spôsob rozhodnutia je dostačujúci.

Z uvedeného dôvodu som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Oravec
prokurátor